|  |  |
| --- | --- |
| ***Kápolnásnyék Község Önkormányzat*** ***2475. Kápolnásnyék, Fő utca 28.******Tel.: 22/574-100, Fax: 22/368-018******e-mail: hivatal@kapolnasnyek.hu*** |  |

**Ügyiratszám:**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  Műszaki ellenőr bevonása a „Közétkeztetés biztosítása és az azt kiszolgáló konyha felújítása Kápolnásnyéken” megvalósítandó projektben

Készítette: dr. Kiszler Judit aljegyző

Az előterjesztéssel kapcsolatos törvényességi észrevétel:

Rendelet

**Határozat** normatív

 hatósági

 x **egyéb**

A döntéshez egyszerű

 minősített többség szükséges.

Az előterjesztés a kifüggesztési helyszínen közzétehető:

 igen x

 nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

Kápolnásnyék Község Önkormányzat Képviselő-testülete a vonatkozó egyeztetések és munkamegbeszélések folyamán arra az álláspontra jutott, hogy a jelenlegi szolgáltató szerződésének 2020. júniusában esedékes megszűnését követően szolgáltatói szerződés keretében biztosítja a településen a közétkeztetés ellátását, amely szolgáltatás biztosításához az iskolai főzőkonyha teljes felújítása is szükséges. Előzetes tájékozódás alapján a szolgáltatók egy része az ilyen jellegű komplex feladatra fel van készülve.

Kápolnásnyék Község Önkormányzat Képviselő-testülete147/2019. (IX. 23.) határozatával döntött a tervező kiválasztásáról. határozatában pedig a közbeszerzési tanácsadó kiválasztásáról.

A beszerzés a becsült értékre tekintettel a közbeszerzésekről szóló 2015. évi CXLIII. törvény hatálya alá tartozik.

A szükséges tervek (építészet, gépészet, konyhatechnológia) és a szolgáltatásra vonatkozó műszaki leírás elkészült.

A beruházás pénzügyi konstrukcióját Képviselő-testület munkamegbeszélések során úgy határozta meg, hogy a felújításhoz szükséges forrás biztosítását az Önkormányzat a nyertes ajánlattevőtől várja, és azt a közétkeztetés szolgáltatás díjának keretében, abba beépítve 120 hónap alatt fizeti vissza.

A közbeszerzési eljárás lebonyolításával 193/2019. (XI. 25.) számú határozatával a Képviselő-testület Dr. Nagy Noémi ügyvédet (1011 Budapest, Ponty u 14. III/8.) bízta meg, aki előkészítette az eljárás lefolytatáshoz szükséges dokumentumokat.

A kivitelezés során a megrendelői érdekeket egy megfelelő képzettséggel és jogosultsággal rendelkező műszaki ellenőrnek kell képviselnie, aki a nyertes ajánlattevőnek a konyha felújításával kapcsolatos tevékenységét nyomon követi, és ellenőrzi, hogy az a szolgáltatási koncessziós szerződésben és a műszaki dokumentációban foglaltaknak megfelelően történjen.

Árajánlatot Bognár József építőmérnöktől kaptunk, őt fogjuk a mellékelt szerződéstervezet alapján bevonni a projektbe.

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármesterének**

**…/2020. (V.07.)**

**határozata**

**Műszaki ellenőr bevonása**

**a „Közétkeztetés biztosítása és az azt kiszolgáló konyha felújítása Kápolnásnyéken” megvalósítandó projektben**

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

1. A „Közétkeztetés biztosítása és az azt kiszolgáló konyha felújítása Kápolnásnyéken” megvalósítandó projektben az építőipari kivitelezési tevékenységről szóló 191/2009. (IX. 15.) Korm. rendelet 16. § (3)-(5) bekezdésében meghatározott feladatok ellátása céljából műszaki ellenőr bevonása mellett döntök.
2. A műszaki ellenőri feladatok ellátásával Bognár József építőmérnököt bízom meg a jelen határozat mellékletét képező szerződésben foglalt feltételekkel mindösszesen bruttó 860 000 Ft megbízási díj ellenében.
3. A beruházás fedezetét a 2020. évi költségvetés szabad tartaléka terhére biztosítom.

Felkérem a jegyzőt, hogy a határozatom végrehajtásához szükséges intézkedéseket haladéktalanul tegye meg.

A határozat végrehajtásáért felelős: Szabóné Ánosi Ildikó

A határozat végrehajtásának határideje: azonnal

**MEGBÍZÁSI SZERZŐDÉS**

**ÉPÍTÉSI MŰSZAKI ELLENŐRI TEVÉKENYSÉG ELLÁTÁSÁRA**

**„KÁPOLNÁSNYÉK ISKOLAI FŐZŐKONYHA TELJESKÖRŰ FELÚJÍTÁSA” PROJEKTBEN**

Amely létrejött egyrészről

amely létrejött egyrészről **Kápolnásnyék Község Önkormányzata** (Székhely: 2475 Kápolnásnyék, Fő utca 28. adószám: 15364500-2-07, statisztikai számjel: 15364500-8411-321-07, KSH azonosító: 0721926, bankszámlaszám: 11736082-15364500, képviseli **Podhorszki István polgármester**) mint építtető megbízó (a továbbiakban: Megbízó),

másrészről

Név/megnevezés: Bognár József egyéni vállalkozó.

Cím/székhely: 2485 Gárdony – Dinnyés Vajda János ú.14.

Adószám: 72139374-1-27.

Cégjegyzékszám: .

Számlaszám: 10402159-86755751-71681005

Nyilvántartási szám: 53319539.

Névjegyzéki jel: ME-É/07-50084

Elérhetőség: tel: 06 30 247 0013.

mint megbízott építészeti műszaki ellenőr (a továbbiakban: Megbízott)

között a mai napon, az alábbi feltételekkel:

Preambulum

Megbízó közbeszerzési eljárást indított „Közétkeztetés biztosítása és az azt kiszolgáló konyha felújítása Kápolnásnyéken” tárgyában. Kápolnásnyék Község Önkormányzata, mint ajánlatkérő, a nyertes ajánlattevőtől várja a felújításhoz szükséges építési beruházás kivitelezését. Megbízó a beérkezett ajánlatok értékeléséhez és a kivitelezési munkálatok megrendelői oldalról történő folyamatos ellenőrzéséhez műszaki ellenőrt kíván bevonni Megbízott személyében.

1. A Megbízó megbízza Megbízottat, hogy a „Kápolnásnyék Iskolai Főzőkonyha teljeskörű felújítása” projektben a szerződés 1. mellékletét képező kivitelezési dokumentáció alapján végzendő építőipari kivitelezési tevékenység során építési műszaki ellenőri tevékenységet folytasson. Megbízott ezúton nyilatkozik, hogy a közbeszerzési dokumentáció tartalmát ismeri. Felek rögzítik, hogy az 1. mellékletet fizikailag nem csatolják, azonban annak végleges változata a jelen szerződés elválaszthatatlan része.

2. A Megbízott a megbízást elfogadja, amelynek alapján az építtető helyszíni képviselőjeként az alábbiakban részletezett – az építőipari kivitelezési tevékenységről szóló 191/2009. (IX. 15.) Korm. rendelet (a továbbiakban Kiv. rend.) 16. § (3)-(5) bekezdésében meghatározott – feladatok elvégzését vállalja:

* részt vesz a közbeszerzési eljárásban beérkezett ajánlatok bírálatában,
* az építőipari kivitelezési tevékenység teljes folyamatában elősegíti és ellenőrzi a vonatkozó jogszabályok, hatósági előírások, szabványok, szerződések és a kivitelezési dokumentáció betartását;
* vállalja az építőipari kivitelezési tevékenység megkezdésének az építésfelügyeleti szervhez történő jogszabályban előírt bejelentését és az ehhez szükséges mellékletek beszerzését;
* adott esetben felel azért, hogy az építési napló majd az építésügyért felelős miniszter által működtetett internetes alapú elektronikus építési napló (a továbbiakban: e-napló) − jogszabályban meghatározott esetekben − a használatbavételi engedélyezési eljárás lefolytatása során az építésügyi hatóság rendelkezésére álljon;
* azépítési törvényben meghatározott esetekben felelős a személyes adatok közléséért, illetve külön jogszabályban meghatározott esetekben a megjelölt adatok bejelentéséért;
* az építőipari kivitelezési tevékenység, az építési-szerelési munka szakszerűségének ellenőrzését az építészeti-műszaki dokumentáció, valamint a kivitelezési dokumentáció alapján;
* az építmény kitűzése helyességének, szükség esetén a talajmechanikai, környezetvédelmi és egyéb felmérések, vizsgálatok megtörténtének ellenőrzését;
* az építési napló(k), adott esetben e-napló ellenőrzése, a bejegyzések és egyéb jegyzőkönyvek ellenjegyzése, észrevételezése;
* a hibák, hiányosságok, eltérések feltüntetése az építési naplóban, adott esetben e-naplóban;
* a műszaki, illetve gazdasági szükségességből indokolt tervváltoztatásokkal kapcsolatos javaslatok megtétele az építtető részére;
* a munkák eltakarása előtt azok mennyiségi és minőségi ellenőrzése;
* az átadás-átvételi és a birtokbaadási eljárásban való részvétel;
* egyes építményfajták műszaki teljesítmény-jellemzőinek ellenőrzése, a technológiával összefüggő biztonsági előírások betartásának ellenőrzése;
* a beépített anyagok, késztermékek és berendezések megfelelőség-igazolása meglétének ellenőrzése;
* az építési műszaki ellenőri feladatok elvégzésének dokumentálása az építési naplóban, adott esetben e-naplóban;
* műszaki kérdésekben az építtető döntéseinek előkészítése;
* műszaki kérdésekben javaslattétel (pl. szakértő bevonására);
* elszámolások összevetése a kiírásban rögzített mennyiségekkel és a valós teljesítéssel;
* pénzügyi elszámolások, felmérések ellenőrzése, tételes elszámolások ellenjegyzése;
* teljesítésigazolás kiállítása és átadása vagy megküldése a fővállalkozó részére, adott esetben rögzítése az elektronikus építési naplóban a fővállalkozó kivitelező által megküldött teljesítésről szóló értesítés kézhezvételétől – ha szerződés vagy jogszabály átadás-átvételi eljárást határoz meg, ennek lezárásától – számított, szerződésben meghatározott, de legfeljebb tizenöt munkanapon belül;
* az építtetővel az előző pontra vonatkozó eltérő megállapodás esetén műszaki igazolás kiállítása;
* a szerződésben meghatározott vállalkozói díj és a számlázható összegre tett javaslat eltérése esetén az eltérés indoklása;
* ha az építőipari kivitelezési tevékenységet több fővállalkozó kivitelező végzi, akkor összehangolja a felelős műszaki vezetők tevékenységét és gondoskodik arról, hogy az elvégzett építési-szerelési munkák (részmunkák) vonatkozásában az egyes fővállalkozó kivitelezők felelős műszaki vezetői által tett nyilatkozatok − az építési napló majd e-napló részeként − a használatbavételi engedély iránti kérelem benyújtásakor az építtető és az építésügyi hatóság rendelkezésére álljanak;
* hiba, hiányosság megállapításáról, a terv és a szerződés szerinti teljesítést befolyásoló minden körülményről köteles az építtetőt haladéktalanul értesíteni;
* ellenőrzi, hogy az építménybe csak a tervező által a kivitelezési dokumentációban meghatározott, az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 41. §-a szerinti, legalább az elvárt műszaki teljesítményű építési termék kerüljön beépítésre, és a szakszerű beépítés ellenőrzése;
* az építési naplóban, adott esetben az e-naplóban rögzíti, ha a tervező által a kivitelezési dokumentációban megjelölt építési termék helyett a megadottal azonos vagy annál jobb teljesítményértékű helyettesítő építési termék kerül kiválasztásra a tervező jóváhagyásával és az építtető egyetértésével;
* teljeskörűen ellátja a Megbízó mint ajánlatkérő és a nyertes ajánlattevő által kötött, a közbeszerzési dokumentáció részét képező koncessziós szerződésben foglalt, a műszaki ellenőrre telepített feladatokat.

3. Az építőipari kivitelezés várható kezdete 2020. 06. 15. és befejezése 2020. 08. 31. napja. A megbízási viszony a kivitelezés teljes időtartamára, adott esetben a jótállási igények érvényesítésének időtartamáig tart.

4. A Megbízó adott esetben a Megbízott rendelkezésére bocsátja az e-napló építtetőt megillető belépési jelszavát, hogy jelen szerződésben előírt feladatait el tudja látni.

5. A Megbízott adott esetben átvállalja az építtetőtől, hogy a fővállalkozó kivitelező e-főnaplóját a fővállalkozói szerződés adatainak rögzítésével és a fővállalkozó számára hozzáférést biztosító, egyszer használatos belépési jelszó generálásával párhuzamosan készenlétbe állítsa.

6. Az építőipari kivitelezési tevékenység végzésének ideje alatt az építési naplót, adott esetben e-naplót a Megbízó megbízása alapján az Megbízott jelen szerződésben meghatározott feladatai ellátása érdekében, folyamatosan ellenőrzi, és abban észrevételeit, megállapításait rögzíti.

7. A Megbízott ellenőrzi, hogy az előírásnak megfelelően a naplórészt naponta vezetik e, és naprakész állapotban van e tartva. A naplórész „napi jelentés” rovata minden nap ki van-e töltve akkor is, ha az építési munkahelyen bejegyzést igénylő esemény nem történt.

8. A szerződő felek megállapodnak, hogy amennyiben a Megbízott ellenőrzése során a kivitelezési dokumentációtól való eltérést, kivitelezési hibát, hiányosságot vesz észre, akkor értesíti a Megbízott a Megbízót 3 munkanapon belül, és kéri utasítását a kivitelezésben részt vevő vállalkozók munkájának összehangolása érdekében.

9. Megbízott ellenőrzési kötelezettségét a beruházás természetéből fakadó gyakorisággal végzi, az építés helyszínén legalább hetenként 2 alkalommal, illetve eltakarás előtt jelenik meg, és részt vesz az építőipari kivitelezési tevékenységet érintő egyeztető és konzultációs tárgyalásokon.

10. A 9. ponton túlmenően a szerződő felek megállapodnak abban, hogy a Megbízott köteles jelentős elemi, vagy egyéb kár, veszély elhárítás esetén a helyszínen megjelenni.

11. A Megbízott köteles a használatbavételi eljárás (bejárás) során a helyszínen jelen lenni és a helyszíni szemle során, a rendelkezésére álló minőségtanúsítványok és más vizsgálatok alapján nyilatkozni, hogy az építőipari kivitelezési tevékenység megfelel-e a kivitelezési dokumentációnak, az építési engedélynek és a hatósági előírásoknak, attól milyen mértékben tér el, hibás vagy hiányos kivitelezési tevékenység észlelhető-e.

12. A Megbízó köteles a kivitelezési tevékenység befejezését igazolni a kivitelezés befejezésétől számított 5 munkanapon belül, amely történhet adott esetben az e-naplóban az építési műszaki ellenőri bejegyzés elfogadásával, vagy külön okiratban.

13. A szerződő felek megállapodnak abban, hogy ha a Megbízó a teljesítésigazolást neki felróható ok miatt nem adja ki, vagy kifogását nem közli 5 napon belül, akkor a teljesítést elfogadottnak kell tekinteni, a megbízási díjra vonatkozó számlát a Megbízott jogosult benyújtani.

14. A szerződő felek a megbízási díjat mindösszesen 860 000 Ft, azaz nyolcszázhatvanezer Ft összegben határozzák meg, amely alanyi Áfa mentes kisvállalkozói ár. A megbízási díj Megbízottnak a teljesítéssel összefüggésben felmerült minden költéségét és kiadását fedezi, a jelen szerződés teljesítése vonatkozásában Megbízó más jogcímen kifizetésre nem kötelezhető. A számla a kivitelezés befejezését követően, Megbízó teljesítésigazolása alapján állítható ki, a fizetési határidő a számla kézhez vételét követő 15 nap, a teljesítés a Megbízott számlaszámára történő utalással történik.

Felek rögzítik, hogy Megbízónak a tárgyi közbeszerzési eljáráshoz, illetve a közbeszerzési szerződést követő felújítási tevékenység pontos és határidőre történő kivitelezéséhez fontos érdeke fűződik. Így amennyiben Megbízott érdekkörében felmerült ok miatt az eljárás vagy a kivitelezés meghiúsul vagy indokolatlanul elhúzódik, úgy a Megbízó kötbérre tarthat igényt az alábbiak szerint.

14.1. Megbízott késedelmes teljesítése esetén minden késedelmes nap után a megbízási díj 2%-ának megfelelő késedelmi kötbért követelhet. A késedelmi kötbér maximális összege a megbízási díj 30%-át nem haladhatja meg.

14.2. Megbízott nemteljesítése esetén Megbízó a megbízási díj 30%-ának megfelelő meghiúsulási kötbért követelhet.

15. Megállapodnak a szerződő felek abban, hogy a Megbízott által kiállított számla késedelmes kiegyenlítése esetén a Megbízó köteles késedelmi kamatot fizetni, amely mértéke a Polgári Törvénykönyvről szóló 2013. évi V. törvény (a továbbiakban: Ptk.) 6:48. § (1) bekezdésének megfelelően a késedelemmel érintett naptári félév első napján érvényes jegybanki alapkamat.

16. Jelen szerződés a megbízási szerződés teljesülésével szűnik meg, azonnali felmondásra a Feleknek csak a másik fél súlyos szerződésszegése esetén van lehetősége.

17. Megbízott a Megbízó érdekeinek megfelelően köteles eljárni. A Megbízó adhat utasítást, azonban a Megbízott köteles a Megbízót figyelmeztetni – kárviselési kockázat mellett – a célszerűtlen, szakszerűtlen utasításra, ha azok jogszabályba, hatósági előírásba ütköznek, vagy az élet és vagyonbiztonságot veszélyeztetik.

18. A szerződő Felek megállapodnak abban, hogy jelen szerződés aláírásával egyidejűleg hatályát veszti a szerződő felek közötti korábbi a szerződés tárgyára vonatkozó valamennyi nyilatkozat és megállapodás.

19. A szerződő felek megállapodnak abban, hogy jelen szerződéssel kapcsolatosan felmerülő jogvitában az általános hatáskörrel és illetékességgel rendelkező bíróság jogosult eljárni.

20. A jelen megállapodásban nem szabályozott kérdésekben a Ptk. rendelkezései az irányadók.

Alulírott szerződő felek jelen szerződést mint akaratukkal mindenben megegyezőt, jóváhagyólag írták alá két eredeti példányban, amely 20. pontot és 1 mellékletet tartalmaz.

Kelt: …………………(város/község neve), ……… év ……………… hó ... napján.

……………………………………… …………………………..………

 Megbízó Megbízott

(cégszerű aláírások)